दूसरे टी-20 में भारतीय टीम की शुरुआत करते हुए रोहित शर्मा ने 111 रन की नाबाद पारी खेली। इस शतकीय पारी के साथ रोहित टी-20 इंटरनेशल में चार शतक लगाने वाले दुनिया के पहले और बल्लेबाज बन गए हैं। न्यूजीलैंड के कोलिन मुनरो को पीछे छोड़ा, जिनके नाम तीन शतक दर्ज हैं। इस दौरान रोहित ने कैरेबियाई गेंदबाजों की जमकर धज्जियां उड़ाते हुए 61 गेंदों पर नाबाद 111 रनों की पारी में 8 चौके और 7 छक्के लगाए। इस दौरान उनका स्ट्राइक रेट 181.96 का रहा।